CELEX: 32014R0399
Language: et
Date: 2014-04-22 00:00:00
Title: Komisjoni rakendusmäärus (EL) nr 399/2014, 22. aprill 2014 , milles käsitletakse Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 ja Lactobacillus fermentum NCIMB 30169 valmististe lubamist kõikide loomaliikide söödalisandina  EMPs kohaldatav tekst

23.4.2014   
            
            
               ET
            
            
               Euroopa Liidu Teataja
            
            
               L 119/40
            
         KOMISJONI RAKENDUSMÄÄRUS (EL) nr 399/2014,
   22. aprill 2014,
   milles käsitletakse Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 ja Lactobacillus fermentum NCIMB 30169 valmististe lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud, et loomasöötades söödalisandite kasutamiseks on vaja luba; samuti on sätestatud selliste lubade andmise alused ja kord. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted määruse jõustumise kuupäeval liidus silokonservantidena kasutatavate ainete hindamise kohta.
            
         
               (2)
            
            
               Kooskõlas määruse (EÜ) nr 1831/2003 artikli 10 lõike 1 punktiga b kanti Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 ja Lactobacillus fermentum NCIMB 30169 valmistised söödalisandite registrisse kui kõikidele loomaliikidele ette nähtud olemasolevad tooted, mis kuuluvad funktsionaalrühma „silokonservandid”.
            
         
               (3)
            
            
               Määruse (EÜ) nr 1831/2003 artikli 10 lõike 2 kohaselt ja koostoimes kõnealuse määruse artikliga 7 esitati taotlused nende valmististe lubamiseks kõikidele loomaliikidele ettenähtud söödalisanditena ja taotleti, et kõnealused söödalisandid klassifitseeritaks söödalisandite kategooriasse „tehnoloogilised lisandid” ja funktsionaalrühma „silokonservandid”. Kõnealustele taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 4. detsembri 2013. aasta arvamuses (2) ja 5. detsembri 2013. aasta arvamuses (3) järeldusele, et kõnealused valmistised ei mõju kavandatud kasutustingimustes kahjulikult loomade ja inimeste tervisele ega keskkonnale. Lisaks jõudis toiduohutusamet järeldusele, et Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 ja Lactobacillus fermentum NCIMB 30169 valmististe kasutamine võib tõhustada silo tootmist. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande meetodite kohta, millega nimetatud söödalisandeid määratakse söödas.
            
         
               (5)
            
            
               Kõnealuste valmististe hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuste valmististe kasutamiseks käesoleva määruse lisas esitatud viisil.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud valmistisi, mis kuuluvad söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud valmistisi ja neid sisaldavat sööta, mis on toodetud ja märgistatud enne 13. novembrit 2014 kooskõlas enne 15. maid 2014 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2014; 12(1):3530.
   
      (3)  EFSA Journal 2014; 12(1):3534, EFSA Journal 2014; 12(1):3533 ja EFSA Journal 2014; 12(1):3535.
   
      LISA
      
                  Söödalisandi identifitseerimisnumber
               
               
                  Loaomanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniat moodustavate ühikute (CFU) arv värske materjali kilogrammi kohta
               
            
                  Tehnoloogiliste lisandite kategooria. Funktsionaalrühm: silokonservandid
               
            
                  1k20736
               
               
                  —
               
               
                  
                     Lactobacillus brevis
                  
                  DSM 23231
               
               
                  
                     Söödalisandi koostis
                  
                  
                     Lactobacillus brevis DSM 23231 valmistis, milles on vähemalt: 1 × 1010 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus brevis DSM 23231 elujõulised rakud.
                  
                     Analüüsimeetod  (1)
                     
                  
                  Loendamine söödalisandis: pindkülvimeetod MRS-agari kasutamisega (EN 15787).
                  Määramine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda kasutatakse silokonservandina ilma muude mikroorganismideta: 5 × 107 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  13. mai 2024
               
            
                  1k20737
               
               
                  —
               
               
                  
                     Lactobacillus brevis
                  
                  DSMZ 16680
               
               
                  
                     Söödalisandi koostis
                  
                  
                     Lactobacillus brevis DSMZ 16680 valmistis, milles on vähemalt: 2,5 × 1010 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus brevis  DSMZ 16680 elujõulised rakud.
                  
                     Analüüsimeetod  (1)
                     
                  
                  Loendamine söödalisandis: pindkülvimeetod MRS-agari kasutamisega (EN 15787).
                  Määramine: impulssvälja-geelelektroforees (PFGE).
               
               
                  Kõik loomaliigid
               
               
                   
               
               
                   
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda kasutatakse silokonservandina ilma muude mikroorganismideta: 1 × 108 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  13. mai 2024
               
            
                  1k20738
               
               
                  —
               
               
                  
                     Lactobacillus plantarum 
                  
                  CECT 4528
               
               
                  
                     Söödalisandi koostis
                  
                  
                     Lactobacillus plantarum CECT 4528 valmistis, mis sisaldab vähemalt 2,5 × 1011 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus plantarum CECT 4528 elujõulised rakud.
                  
                     Analüüsimeetod  (1)
                     
                  
                  Loendamine söödalisandis: pindkülvimeetod MRS-agari kasutamisega (EN 15787).
                  Määramine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda kasutatakse silokonservandina ilma muude mikroorganismideta: 1 × 109 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  13. mai 2024
               
            
                  1k20739
               
               
                  —
               
               
                  
                     Lactobacillus fermentum 
                  
                  NCIMB 30169
               
               
                  
                     Söödalisandi koostis
                  
                  
                     Lactobacillus fermentum NCIMB 30169 valmistis, mis sisaldab vähemalt 2,5 × 1010 CFUd söödalisandi grammi kohta.
                  
                     Toimeaine kirjeldus
                  
                  
                     Lactobacillus fermentum NCIMB 30169 elujõulised rakud.
                  
                     Analüüsimeetod (1)
                     
                  
                  Loendamine söödalisandis: pindkülvimeetod kasutades MRS agarit (EN 15787).
                  Kindlaksmääramine: impulssvälja-geelelektroforees (PFGE).
               
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused.
                           
                        
                              2.
                           
                           
                              Söödalisandi miinimumsisaldus, kui seda ei kasutata silokonservandina koos teiste mikroorganismidega: 1 × 108 CFUd värske materjali kilogrammi kohta.
                           
                        
                              3.
                           
                           
                              Kasutajate ohutus: käitlemisel on soovitatav kasutada respiraatorit, kaitseprille ja kindaid.
                           
                        
               
                  13. mai 2024
               
            
         (1)  Analüüsimeetodite andmed on kättesaadavad referentlabori veebisaidil aadressil http://irmm.jrc.ec.europa.eu/EURLs/EURL_feed_additives/Pages/index.aspx